Alah bosan manggaduah bini si Badu, kini Atai manjojo vaccum cleaner kaliliang kampuang.
Suatu hari sampailah Atai di rumah surang gadih.
Sasudah maucap salam jo permisi, sabalum sempat dijawek den nan punyo rumah, Atai langsuang masuak rumah mambuek si gadih ko takajuik.
Tuan rumah alun ngecek apo-apo, Atai alah mambukak plastik nan isinyo bamacam-macam. Ado cirik kariang, cirik kuciang dan cirik kambiang.
Langsuang dibaeannyo baragam cirik ko ka ateh karpet persia si tuan rumah.
Tantu berang si gadih nan tuan rumah ko.
”Uda sabana kalera, indak sopan bana uda ko. Alun ambo jawek salam jo permisi, uda langsuang mangumuahan karpet baru ambo.”
“Tanang Uni, tanang . .Ambo mambao vaccum cleaner nomor wahid nan bisa maisok bamacam-macam kotoran. Andaikato vaccum ambo ko indak bisa maisok bamacam-macam cirik ko, sado nan taleak ko ambo makan langsuang ciek-ciek.” si Atai mulailah promosi.
“Jadihlah Da, Uda tingga piliah, nio makan cirik pakai lado atau kecap manih” si gadih batanyo.
“Ondeh mode tu bana Uni ko, apo salahnya Ni, ambo kan cuma manggaleh” kecek si Atai.
“Masalahnyo Da, listrik di rumah ambo ko alah duo hari pudua. . .”
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn